7. ΝΟΜΟΣ υπ’ αριθ. 995 της 17/21 Δεκ. 1979 (ΦΕΚ Α΄ 279) Περί επιβολής τέλους εις τα παροπλιζόμενα πλοία εντός των Ελληνικών Χωρίων Υδάτων. Καθορισμός τελών παροπλισμού Άρθρ.1.-1.Καταβάλλουν τέλη παροπλισμού οι πλοιοκτήται πλοίων, υπό ελληνικήν ή ξένην σημαίαν, παροπλιζομένων εντός των ελληνικών χωρικών υδάτων και εκτός των θαλασσίων ζωνών των υπαγομένων εις την δικαιοδοσίαν των Λιμενικών Ταμείων και Οργανισμών Λιμένων. Εις την καταβολήν των τελών παροπλισμού ευθύνονται εις ολόκληρον μετά των πλοιοκτητών και οι εκπρόσωποι αυτών. 2.Τα κατά την προηγουμένην παράγραφον τέλη ανέρχονται εις τα 2/3 των τελών των εκάστοτε ισχυόντων δια τα παροπλιζόμενα πλοία εντός των θαλασσίων ζωνών δικαιοδοσίας των Λιμενικών Ταμείων. 3.Εις περίπτωσιν μεταβιβάσεως πλοίου ο νέος πλοιοκτήτης ή ο εκπρόσωπος αυτού υποχρεούται εις την καταβολήν των οφειλομένων υπό του μεταβιβάσαντος τελών. Βεβαίωσις τελών Άρθρ.2.-Τα κατά το προηγούμενον άρθρον τέλη παροπλισμού, βεβαιούνται υπό των Λιμενικών Αρχών εις την περιοχήν δικαιοδοσίας των οποίων παροπλίζονται τα πλοία, ως δημόσιον έσοδον εις βάρος των πλοιοκτητών των παροπλιζομένων πλοίων ή των εκπροσώπων αυτών, κατά τα ειδικώτερον οριζόμενα δια κοινής αποφάσεως των Υπουργόν Οικονομικών και Εμπορικής Ναυτιλίας και εισπράττονται κατά τας διατάξεις του Κώδικος Εισπράξεως Δημοσίων Εσόδων. Εις τας αυτάς Λιμενικάς Αρχάς παραδίδονται και τα ναυτιλιακά έγγραφα των παροπλιζομένων πλοίων. Κατανομή τελών Άρθρ.3.-1.Το ήμισυ των δυνάμει του παρόντος Νόμου βεβαιουμένων και εισπραττομένων εκάστοτε τελών παροπλισμού μέσω των οικείων Δημοσίων Ταμείων αποδίδονται δια του Κρατικού Προϋπολογισμού εις τον προς τούτο δημιουργούμενον ειδικόν λογαριασμόν παρά τη Τραπέζη της Ελλάδος υπό τον τίτλον «Έσοδα Υπουργείου Εμπορικής Ναυτιλίας εκ τελών παροπλισμού». Σελ. 316,262(ε) Τεύχος Ι-62 Σελ.122 2.Τα έσοδα του ως άνω λογαριασμού κατανέμονται κατ’ έτος δια κοινής αποφάσεως των Υπουργών Εσωτερικών και Εμπορικής Ναυτιλίας, προτάσει του τελευταίου, εις τα όμορα των περιοχών παροπλισμού Λιμενικά Ταμεία και παραλίους Δήμους ή Κοινότητας, δια την αντιμετώπισιν των δαπανών, καθαριότητος και προστασίας εν γένει του θαλασσίου περιβάλλοντος και των ακτών της περιοχής των. Θέσις Αγκυροβολίων Άρθρ.4.-Η θέσις των αγκυροβολίων των παροπλιζομένων πλοίων καθορίζεται, των μεν υπό ελληνικήν σημαίαν υπό των οικείων Λιμενικών Αρχών, των δε υπό ξένην σημαίαν υπό του Υπουργείου Εμπορικής Ναυτιλίας. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 